元欣
参考资料

↑  《魏书·卷二十一上·列传第九上》：恭兄欣，字庆乐。性粗率，好鹰犬。肃宗初，除通直散骑常侍、北中郎将。出为冠军将军、荆州刺史，转征虏将军、齐州刺史。欣在二州，颇得人和。又为征东将军、太仆卿。孝庄初，封沛郡王，邑一千户，后改封淮阳王。出帝时，加太师、开府。复封广陵王。除太傅、司州牧，寻除大司马。随出帝没于关中。
1 2 3  《北史·卷十九·列传第七》：恭兄欣，字庆乐，性粗率，好鹰犬。孝庄初，封沛郡王，后封淮阳王。孝武时，加太师、开府，复封广陵王，太傅、司州牧，寻除大司马。孝武入关中，欣投托人使达长安，为太傅、录尚书事。欣于中兴宗室，礼遇最隆，自广平诸王，悉居其下。又为大宗师，进大冢宰、中军大都督。大统中，为柱国大将军、太傅。文帝谓欣曰：“王三为太傅，再为太师，自古人臣，未闻此例。”欣逊谢而已。后拜司徒。恭帝初，迁大丞相。薨，谥曰容。欣好营产业，多所树艺，京师名果皆出其园。所汲引及僚佐咸非长者，为世所鄙。
↑  《魏书·卷四十三·列传第三十一》：孝昌中，其乡人刘苍生、刘钧、房须等作乱，攻陷郡县，频败州军。时士达父忧在家，刺史元欣欲逼其为将，士达以礼固辞。欣乃命其友人冯元兴谓之曰：“今合境从逆，贼徒转炽，若万一陷州，君家岂得独全？既急病如此，安得顾名教也。”士达不得已而起，率州郭之人二千余人，东西讨击，悉破平之。
↑  《资治通鉴·卷一百五十一》： 魏齐州平原民刘树等反，攻陷郡县，频败州军。刺史元欣以平原房士达为将，讨平之。
↑  《魏书·卷十·帝纪第十》：五月丁巳朔，加大将军尔朱荣北道大行台。以尚书右仆射元罗为东道大使，征东将军、光祿勳元欣副之，巡方黜陟，先行后闻。
↑  《北史·卷五·魏本纪第五》：五月丁巳朔，以右仆射元罗为东道大使，光祿勳元欣副之，循方黜陟，先行后闻。
↑  《资治通鉴·卷一百五十二·梁纪八》：五月，丁巳朔，魏加尔朱荣北道大行台。以尚书右仆射元罗为东道大使，光祿勳元欣副之，巡方黜陟，先行后闻。
↑  《魏书·卷十·帝纪第十》：通直散骑常侍高乾邕及弟等，率合流民、起兵于齐州之平原，频破州军，诏东道大使元欣喻旨，乃降。
↑  《魏书·卷十·帝纪第十》：己巳，以征东将军、齐州刺史元欣为沛郡王。
↑  《北史·卷五·魏本纪第五》：九月己巳，以齐州刺史元欣为沛郡王。
↑  《魏书·卷六十六·列传第五十四》：及元颢入洛，自河以南，莫不风靡。而刺史、广陵王欣集文武以议所从。欣曰：“北海、长乐俱是同堂兄弟，今宗祏不移，我欲受赦，诸君意各何如？”在坐之人莫不失色，光韶独抗言曰：“元颢受制梁国，称兵本朝，拔本塞源，以资仇敌，贼臣乱子，旷代少俦，何但大王家事所宜切齿，等荷朝眷，未敢仰从。”长史崔景茂、前瀛州刺史张烈、前郢州刺史房叔祖、征士张僧皓咸云：“军司议是。”欣乃斩颢使。
↑  《北史·卷四十四·列传第三十二》：及元颢入洛，自河以南，莫不风靡。刺史广陵王欣集文武以议所从，在坐之人，莫不失色。光韶独抗言曰：“元颢受制梁国，称兵本朝，乱臣贼子，旷代少畴。何但大王家事，所宜切齿。等荷朝眷，未敢仰从。”长史崔景茂、前瀛州刺史张烈、前郢州刺史房叔祖、征士张僧皓咸云：“军司议是。”欣乃斩颢使。
↑  《资治通鉴·卷一百五十三》：颢既入洛，自河以南州郡多附之。齐州刺史沛郡王欣集文武议所从，曰：“北海、长乐，俱帝室近亲，今宗祏不移，我欲受赦，诸君意何如﹖”在坐莫不失色。军司崔光韶独抗言曰：“元颢受制于梁，引寇仇之兵以覆宗国，此魏之乱臣贼子也；岂唯大王家事所宜切齿，下官等皆受朝眷，未敢仰从！”长史崔景茂等皆曰：“军司议是。”欣乃斩颢使。光韶，亮之从父弟也。
↑  《魏书·卷十一·帝纪第十一》：三月癸酉，封长广王晔为东海王。诏太师、骠骑大将军、青州刺史、鲁郡王肃还为太师；特进、车骑大将军、沛郡王欣为太傅、司州牧，改封淮阳王；骠骑大将军、开府仪同三司、徐州刺史、彭城王尔朱仲远，骠骑大将军、仪同三司、雍州刺史、陇西王尔朱天光，并为大将军；柱国大将军、并州刺史、颍川王尔朱兆为天柱大将军；骠骑大将军、仪同三司、左卫将军、大都督、晋州刺史、平阳郡开国公齐献武王封勃海王，增邑五百户；特进、车骑大将军、清河王亶为仪同三司；侍中、太傅、骠骑大将军、开府仪同三司、尚书令、乐平王尔朱世隆为太保；开府、前司徒公长孙稚为太尉公、录尚书事；侍中、骠骑大将军、开府仪同三司、赵郡王谌为司空公。
↑  《北史·卷五·魏本纪第五》：三月癸酉，封长广王晔为东海王；以青州刺史、鲁郡王肃为太师；沛郡王欣为太傅、司州牧，改封淮阳王；以徐州刺史彭城王尔朱仲远、雍州刺史陇西王尔朱天光并为大将军；以柱国大将军、并州刺史、颍川王尔朱兆为天柱大将军；封晋州刺史、平阳郡公高欢为勃海王；以特进、清河王亶为太傅；以尚书令、乐平王尔朱世隆为太保；以赵郡王谌为司空。
↑  《资治通鉴·卷第一百五十五》：癸酉，魏封长广王晔为东海王，以青州刺史鲁郡王肃为太师，淮阳王欣为太傅，尔朱世隆为太保，长孙稚为太尉，赵郡王谌为司空，徐州刺史尔朱仲远、雍州刺史尔朱天光并为大将军，并州刺史尔朱兆为天柱大将军；赐高欢爵勃海王，征使入朝。
↑  《魏书·卷十一·帝纪第十一》：五月丙申，前废帝广陵王殂。以太傅、淮阳王欣为太师，封沛郡王；司徒公、赵郡王谌为太保；侍中、骠骑大将军、开府仪同三司、清河王亶仪同三师；使持节、侍中、骠骑大将军、开府仪同三司、司州牧、南阳王宝炬为太尉公；侍中、太保、录尚书事长孙稚为太傅；侍中、骠骑大将军、尚书左仆射元罗仪同三司、尚书令；骠骑大将军、吏部尚书元世隽仪同三司。
↑  《北史·卷五·魏本纪第五》：五月丙申，节闵帝殂。以太傅、淮阳王欣为太师，改封沛郡王，以司徒、赵郡王谌为太保，以司空、南阳王宝炬为太尉，以太保长孙承业为太傅。
↑  《魏书·卷十一·帝纪第十一》：癸丑，以太师、沛王欣为广陵王，前废帝子勃海王子恕改封沛郡王。
↑  《北史·卷五·魏本纪第五》：癸丑，改封沛郡王欣为广陵王，节闵子勃海王子恕为沛郡王。
↑  《魏书·卷十一·帝纪第十一》：壬辰，以太师、司州牧、广陵王欣为大司马、侍中，以太尉公、赵郡王谌为太师，并开府。
↑  《北史·卷五·魏本纪第五》：秋七月壬辰，以太师、广陵王欣为大司马，以太尉、赵郡王谌为太师，并开府。
↑  《资治通鉴·卷第一百五十五·梁纪十一》：壬辰，魏以广陵王欣为大司马，赵郡王谌为太师。
↑   《魏书·卷十一·帝纪第十一》： 丙申，以使持节、侍中、大司马、开府、司州牧、广陵王欣为左军大都督，太傅、录尚书事长孙稚为中军四面大都督。
↑  《周书·卷四十三·列传第三十五》：自魏孝武西迁之后，朝士流亡。广陵王欣、录尚书长孙稚、颍川王斌之、安昌王子均及建宁、江夏、陇东诸王并百官等携持妻子来投延孙者，延孙即率众卫送，并赠以珍玩，咸达关中。
↑  《北史·卷六十六·列传第五十四》：自孝武西迁后，朝士流亡。广陵王欣、录尚书长孙承业、颍川王斌之、安昌王子均及建宁、江夏、陇东诸王并百官等携持妻子来投延孙者，即率众卫送，并赠以珍玩，咸达关中。
↑  《资治通鉴·卷第一百五十八》：其子延孙复收集父兵以拒东魏，魏之贵臣广陵王欣、录尚书长孙稚等皆携家往依之，延孙资遣卫送，使达关中。
↑  《北史·卷五·魏本纪第五》：甲子，以广陵王欣为太傅，以仪同三司万俟寿乐干为司空。
↑  《资治通鉴·卷第一百五十七》：甲子，魏以广陵王欣为太傅，仪同三司万俟寿洛干为司空。
↑  《北史·卷五·魏本纪第五》：五月，以广陵王欣为太宰，贺拔胜为太师。
↑  《资治通鉴·卷第一百五十七》：夏，五月，魏以广陵王欣为太宰，贺拔胜为太师。
↑  《北史·卷四十九·列传第三十七》：后与广陵王欣、扶风王孚等同为正直侍中。
↑  《北史·卷五·魏本纪第五》：夏五月，以安定公宇文泰为太师，广陵王欣为太傅，太尉李弼为大宗伯，前太尉赵贵为大司寇，以司空于谨为大司空。
↑  《资治通鉴·卷第一百六十一》：五月，魏以丞相泰为太师，广陵王欣为太傅，李弼为大宗伯，赵贵为大司寇，于谨为大司空。
↑  《周书·卷十六·列传第八》：初，魏孝庄帝以尔朱荣有翊戴之功，拜荣柱国大将军，位在丞相上。荣败后，此官遂废。大统三年，魏文帝复以太祖建中兴之业，始命为之。其后功参佐命，望实俱重者，亦居此职。自大统十六年以前，任者凡有八人。太祖位总百揆，督中外军。魏广陵王欣，元氏懿戚，从容禁闱而已。
↑  《北史·卷六十·列传第四十八》：初，魏孝庄帝以尔朱荣有翊戴之功，拜荣柱国大将军，位在丞相上。荣败后，此官遂废。大统三年，魏文帝复以周文帝建中兴之业，始命为之。其后功参佐命，望实俱重者亦居此职。自大统十六年已前，任者凡有八人。周文帝位总百揆，都督中外军事。魏广陵王欣，元氏懿戚，从容禁闼而已。
↑  毛汉光. . 上海市: 上海书店出版社. 2002年12月: 203. ISBN 7-80622-785-7 （中文（简体））.  使用|accessdate=需要含有|url= (帮助)
↑  《周书·卷二十二·列传第十四》：广陵王元欣，魏之懿亲。其甥孟氏，屡为匈横。或有告其盗牛。
↑  《北史·卷六十四·列传第五十二》：广陵王欣，魏之懿亲。其甥孟氏，屡为凶横。或有告其盗牛。